Pativilka
Pativilka (isp. Río Pativilca, keč. Patiwillka) – upė Peru. Prasideda Ankašo departamente, Anduose, Pastosurio kalno papėdėje, ~5000 m aukštyje. Teka į pietvakarius giliu tarpukalnių slėniu, vietomis sudaro kanjonus. Žemupyje teka Limos departamento teritorija. Įteka į Ramųjį vandenyną ties Pativilkos miesteliu. Intakai: Ačin de Pakljonas, Ljakljos Jarokas, Ljipos Činčis, Kachatambo Rapajus, Okrosas.